Χρήση+Γραφικού+Εργαλείου+Robomongo

Εργαλείο γραφικής διεπαφής Robomongo
Το λογισμικό Robomongo είναι μια γραφική διεπαφή (gui) για βάσεις MongoDB. Μας δίνει την δυνατότητα σύνδεσης σε τοπικές ή απομακρυσμένες βάσεις, την εκτέλεση ερωτημάτων και την παρουσίαση των δεδομένων σε διάφορες μορφές. Για να λειτουργήσει φυσικά πρώτα πρέπει να έχει γίνει εγκατάσταση στον τοπικό μας υπολογιστή (http://robomongo.org/) και να έχουμε στη διάθεσή μας μία ή περισσότερες βάσεις δεδομένων και τα απαραίτητα "διαπιστευτήρια" για την σύνδεσή μας σε αυτές. Παρακάτω θα σύντομη παρουσίαση της χρήσης του Robomongo για να συνδεθούμε σε βάση δεδομένων που έχουμε δημιουργήσει ήδη με την χρήση της υπηρεσίας mongolab και θα το χρησιμοποιήσουμε για να καταχωρήσουμε τις πληροφορίες της βάσης επίδειξης μαθητών που αναφέραμε σε άλλη ενότητα.

Ξεκινώντας το Robomongo για πρώτη φορά, πρέπει να δημιουργήσουμε κάποια σύνδεση σε mongo βάση ("MongoDB Connection"), την οποία μπορούμε να χρησιμοποιούμε μετά κάθε φορά που θα χρειάζεται. Για να το πετύχουμε αυτό, πατάμε το εικονίδιο που ανοίγει το παράθυρο συνδέσεων και μετά την ενεργή λέξη __Create__. Δείτε την ακόλουθη εικόνα.

Στο παράθυρο που θα ανοίξει (Connection Settings) και στην καρτέλα Connection συμπληρώνουμε ένα επιθυμητό όνομα για την σύνδεσή μας (Name), την διεύθυνση του εξυπηρετητή της βάσης (Address) και την θύρα σύνδεσης.

Στην καρτέλα Authentication συμπληρώνουμε το όνομα της βάσης, το όνομα χρήστη και τον κωδικό του. Με το κουμπί Test μπορούμε να δοκιμάσουμε τις ρυθμίσεις μας, ενώ με το κουμπί Save τις αποθηκεύουμε. Οι πληροφορίες που συμπληρώσαμε στις καρτέλες είναι ενδεικτικές και εξαρτώνται από την βάση που έχουμε δημιουργήσει. Στην περίπτωσή του παραδείγματος χρησιμοποιούμε τα στοιχεία από την βάση που δημιουργήθηκε στην ενότητα παρουσίασης της υπηρεσίας mongolab. Σε περίπτωση που θα χρειαστεί να συνδεθούμε σε τοπική βάση mongo η διεύθυνση του εξυπηρετητή είναι localhost και η θύρα είναι συνήθως 27017 (δεν ξεχνάμε να θέσουμε πρώτα σε λειτουργία τον εξυπηρετητή mongod). Σε περίπτωση σύνδεσης με τοπικό εξυπηρετητή δεν χρειάζεται συμπλήρωση η καρτέλα Authentication.

Αφού έχουμε αποθηκεύσει μία ή περισσότερες συνδέσεις, αυτές παρουσιάζονται στο παράθυρο MongoDBConnections, από όπου μπορούμε να τις επιλέγουμε και να πατάμε το κουμπί Connect για να συνδεόμαστε.

Αφού έχουμε ενεργοποιήσει μία ή περισσότερες συνδέσεις, στο αριστερό μέρος του παραθύρου του Robomongo παρουσιάζονται σε δενδροειδή μορφή οι διαθέσιμες βάσεις δεδομένων, οι συλλογές (collections), κ.α. Σε κάθε αντικείμενο είναι σε λειτουργία με το δεξί κλικ του ποντικιού μενού που δίνει τις διαθέσιμες επιλογές. Στο παράδειγμά μας, όπου δεν έχουμε τροφοδοτήσει ακόμα την βάση δεδομένων (που έχουμε δημιουργήσει μέσω mongolab) με πληροφορίες, θέλουμε να ανοίξουμε ένα παράθυρο (Open Shell) στο οποίο να δώσουμε εντολές για την τροφοδότηση της βάσης δεδομένων.

Για την διευκόλυνση της διαδικασίας και μια που δεν γνωρίζουμε ακόμα τις απαραίτητες εντολές διαχείρισης της mongo, είναι διαθέσιμο ένα έτοιμο αρχείο με εντολές (script) το οποίο μπορούμε να φορτώσουμε και να εκτελέσουμε (το createStudentsCollection.js). Το αρχείο αυτό δημιουργεί ένα collection στην τρέχουσα βάση και καταχωρεί στοιχεία για 74 μαθητές (δείτε στο...)

Για να εκτελέσουμε τις εντολές που έχουν φορτωθεί από το αρχείο εντολών που ανοίξαμε στο προηγούμενο βήμα αρκεί να πατήσουμε το κουμπί εκτέλεσης (πράσινο δεξί βέλος).

Μετά την εκτέλεση της καταχώρησης των στοιχείων, μπορούμε να κάνουμε διπλό κλικ πάνω στην συλλογή students (ή δεξί κλικ και επιλογή Refresh από το μενού) και θα παρουσιαστούν στο κάτω δεξί μέρος του παραθύρου οι εγγραφές (documnets στη ορολογία της mongodb) των μαθητών που περιέχει η συλλογή. Η παρουσίαση μπορεί να γίνει σε δενδρική μορφή, όπως φαίνεται στην ακόλουθη εικόνα.

Επίσης, η παρουσίαση μπορεί να γίνει σε μορφή πίνακα, αρκεί να πατήσουμε το ανάλογο κουμπί, όπως φαίνεται στην ακόλουθη εικόνα.

Η παρουσίαση μπορεί να γίνει και σε μορφή json, αρκεί πάλι να πατήσουμε το ανάλογο κουμπί, όπως φαίνεται στην ακόλουθη εικόνα.

Στο πλαίσιο εντολών μπορούμε να πληκτρολογήσουμε οποιαδήποτε εντολή ή λίστα εντολών που κατανοεί ο εξυπηρετητής και να έχουμε παρακάτω τα αποτελέσματα (πατάμε το κουμπί εκτέλεσης). Στο συγκεκριμένο παράδειγμα ζητάμε την λίστα των μαθητών με όνομα "ΑΛΕΞΑΝΔΡΟΣ".